“சுடுகாட்டின் அருகே இதற்கெனவே ஒரு பழைய வீடு இருக்கும். அங்கு ஒரு குழியினை தயாராக வைத்துவிடுவர். அடையாளத்தை அகற்றும்போது இறந்துவிட்டால் அப்படியே புதைத்துவிடுவர். சடங்கு செய்யும் ஆயாம்மா, நான், என்னை தத்து எடுத்த அம்மா மூவர் மட்டுமே அங்கு இருந்தோம்,. இரவு 10மணிக்கு மாத்தம்மா படத்தை வைத்து பூஜை ஆரம்பித்தனர். 1 மணிக்கு பூஜை முடிந்து என் உறுப்பில் நூலை கட்டி கொஞ்சம் நடக்க சொன்னார்கள். பின் சவரகத்தியால் என் அடையாளத்தை அகற்றினார் ஆயாம்மா. அடையாளம் அகற்றப்பட்ட நிம்மதியில் என் வலியெல்லாம் காணாமல் போய்விட்டது. இரத்த பெருகி ஓடியது. வேதனையில் அசந்தால் ஆயாம்மா அறைவிட்டு எழுப்பிவிடுவர்.